Държавен вестник, бр. 48, 2012 г., стр. 45

БРОЙ  48	
Д Ъ Р Ж А В Е Н  В Е С Т Н И К 	
СТР.  45  
регулацията на с. Алеко Константиново до обект 
„Регионално депо за ТБО“ и за канализация от 
обекта до определената точка на заустване. 
Решението по т. 1 може да се обжалва чрез 
Общинския съвет – гр. Пазарджик, пред Адми­
нистративния съд – Пазарджик, в 14-дневен срок 
от обнародването му в „Държавен вестник“.
2. По изложените мотиви и на основание чл. 60 
АПК разпорежда на кмета на общината предва­
рително изпълнение на подробния устройствен 
план – план за регулация и застрояване на УПИ 
І – Регионално депо за ТБО, в местност Баира, 
землище с. Алеко Константиново, община Па­
зарджик, област Пазарджик, като проведе зако­
новите процедури по отчуждаване на засегнатите 
от плана имоти.
Решението в частта относно допуснатото 
предварително изпълнение може да се обжалва 
чрез Общинския съвет – гр. Пазарджик, пред 
Административния съд – Пазарджик, в тридневен 
срок от обнародването в „Държавен вестник“.
Председател: 
Х. Харалампиев
5902
ОБЛАСТЕН УПРАВИТЕЛ
НА ОБЛАСТ СТАРА ЗАГОРА
ЗАПОВЕД № РД-09-282 
от 15 юни 2012 г.
На основание чл. 32, чл. 34а, ал. 2, чл. 34в, 
ал. 2 и чл. 39, ал. 1, предложение второ от Закона 
за държавната собственост, чл. 63б от Закона за 
енергетиката, съвместна Заповед № РД-02-14-
1319 от 18.05.2012 г./ЗМФ-614 от 19.05.2012 г. на 
министъра на регионалното развитие и благоу­
стройството и министъра на финансите, писмо с 
вх. № 04-00-887 от 5.06.2012 г. на зам.-министъра 
на регионалното развитие и благоустройството, 
чл. 60, ал. 1 от Административнопроцесуалния 
кодекс, искане вх. № 04-00-887 от 13.06.2012 г. 
на „Мини Марица-изток“ – ЕАД, гр. Раднево, и 
административна преписка вх. № 04-00-887 от 
2012 г. нареждам:
1. Отчуждавам поземлен имот № 013001, целият 
с площ 39,040 дка, намиращ се в м. Кара топрак, 
в землището на с. Трояново, община Раднево, 
област Стара Загора, с начин на трайно ползване: 
нива, категория на земята при неполивни условия: 
четвърта, собственост на Ганчо Станев Делев, за 
задоволяване на държавна нужда, която не може 
да бъде задоволена по друг начин, а именно: до­
бив на енергийни ресурси – лигнитни въглища, 
в частност за развитие на минните работи пред 
фронта на рудник „Трояново север“, от находище 
„Източномаришки въглищен басейн“, общини 
Раднево и Гълъбово, област Стара Загора, в из­
пълнение на дейностите по утвърдения цялостен 
работен проект за добив. Дейността по добив 
на енергийни ресурси в обема, осъществяван 
от „Мини Марица-изток“ – ЕАД, гр. Раднево, е 
такава за задоволяване на държавна нужда по 
смисъла на § 1, т. 24б от допълнителните разпо­
редби на Закона за енергетиката (ЗЕ).
2. Размерът на паричното обезщетение е в 
размер 38 827,62 лв. съгласно експертна оценка 
за определяне на пазарната стойност на имота 
от март 2012 г., изготвена от оценител по реда на 
глава трета от Закона за държавната собственост, 
което да се изплати на собственика след влизане 
в сила на заповедта. 
3. Допускам предварително изпълнение на 
заповедта за принудително отчуждаване поради 
необходимост от защита на особено важни дър­
жавни интереси със следните мотиви:
С Решение № 755 от 21.09.2004 г. на Минис­
терския съвет на Република България рудник 
„Трояново север“ е обявен за стратегически обект 
от национално значение в енергетиката.
С Решение № 655 на МС от 13.07.2005 г. и 
концесионен договор от 11.08.2005 г. на „Мини 
Марица-изток“ – ЕАД, Раднево, област Стара 
Загора, е предоставена концесия за добив на 
подземни богатства, твърди горива – лигнитни 
въглища, от находище „Източномаришки въгли­
щен басейн“, общини Раднево и Гълъбово, област 
Стара Загора. Горепосоченият частен поземлен 
имот попада в границите на концесионната площ 
и за него е налице влязъл в сила специализиран 
подробен устройствен план, одобрен със Заповед 
№ РД-02-14-1360 от 28.08.2011 г. на министъра 
на регионалното развитие и благоустройството. 
Концесионерът е отправил предложение до соб­
ственика на горепосочения имот за придобиването 
му по пазарна цена, определена по реда на глава 
трета от Закона за държавната собственост, но 
не е постигнато съгласие. 
„Мини Марица-изток“ – ЕАД, Раднево, е енер­
гийно предприятие – концесионер, което осъщест­
вява добив на енергийни ресурси за промишлено 
производство на електрическа и топлинна енергия 
въз основа на предоставена концесия, като ко­
личеството на добитите енергийни ресурси е в 
обем над 50 на сто от добитите на територията 
на страната годишни количества за този енергиен 
ресурс. Това представлява „добив на енергийни 
ресурси за задоволяване на държавна нужда“ по 
смисъла на § 1, т. 24б от допълнителните разпо­
редби на Закона за енергетиката. 
Добивът се осъществява по открит способ и 
не е налице технологична възможност същият 
да продължи без навлизане в отчуждавания 
имот. Това спира работата на рудник „Трояново 
север“ и оттам се нарушават работният план за 
осъществяване на концесията и бизнес планът на 
дружеството – приет и одобрен от принципала, с 
едноличен собственик на капитала – държавата, 
което се подкрепя от изготвения технологичен 
и финансово-икономически анализ. Липсата на 
възможност за своевременно осъществяване на 
добива ще доведе до невъзможност за задоволя­
ване на нуждите от този енергиен ресурс както 
по отношение на населението, така и на големите 
производители на топло- и електроенергия. Това, 
от своя страна, застрашава енергийната сигурност 
на страната. 
4. Предвид допуснатото предварително изпъл­
нение, обезщетението да се внесе в тридневен 
срок от влизане в сила на разпореждането за 
това от „Мини Марица-изток“ – ЕАД, гр. Рад­
нево, по сметка IBAN BG33 UNCR 7527 3387 
3499 38, BIG код UNCR BGSF при Уникредит 
Булбанк, филиал Стара Загора, на областната 
администрация – Стара Загора. Изплащането на 
обезщетението ще се извърши след 23.07.2012 г.